Nukata wogblɔa be Eʋenyigba ma ɖe Nigeria-Benin-Togo-Ghana me ɖo ?
Gbefãɖeɖe Index
Ke Gen si míeyɔa le eʋegbe me bena Gɛ̃awo fe akpa ɖe si ʋu dzo le Accra (GHANA) heva tso kɔfe ɖe eʋenyigba fe tefe si woyɔ bena ANEXƆ alo ANÉXO (ANEHO: ŋkɔ sia nye ablotsi yevu siwo tso Frãns la fe nuyɔyɔ). Amesiawo doa gbe si woyɔa bena Mina. Gbe sia dzɔ tso amedzrovi siawo fe eʋegbe dodo me eye eya hã fe dodo nye eʋegbe fomea ɖe si xɔ Anexɔ dua heva gbã ɖe Lome si nye Eʋedu (Beawo fe nɔfe) la me, elabena eya nye Togo fe dugã si dzama yevuawo va tu emegbe sime woɖe dugã dzo le Anéxo taa, Anéxotɔwo dze dzama yevuwo yome, ʋu va dze Lome dugã me kple wofe amedzrovi eʋegbe dodoa. Amesiawoe woayɔ bena AYIGBEAWO (yɔyɔ sia alo gbɔgblɔ sia le abe ame megbe ŋkɔ ene alo dzugbe ŋkɔ ene). Ŋkɔ si dukɔ bubuawo le Ghana alo Bluawo nɔa yɔyɔm na Eʋeawo, vɔ Eʋeawo menye Ayigbeawo o. Dukɔa ɖeke meli si woyɔna be Ayigbe o.
Ɖe aʋa si nɔa dzɔdzɔm edziedzi le Gɛ̃awo (Accratɔwo) kple Bluawo dome la, Gɛ̃ dua fe akpa aɖe ʋu dzo le Gɛ̃ heɖo ta ɖe ɣedzefe, eye wova dze tefe aɖe si wotsɔ ŋkɔ na be Anexɔ le ɣeyiɣi si me Eʋeawo nɔa ʋuʋum le Nɔtsiẽ. Emegbe abe alesi xotutua yi ene la, Gɛ̃ dua dɔ ame hatsotso aɖe ɖoɖe Anexɔ fia AYI gbɔ, hebiae be woagbɔ va Gɛ̃ (Accra) kple efe hameawo vɔ Ayi melɔ ɖe biabia sia dzi o, elabena esusui be Anexɔ du la me dze edzi naye xoxo. Bluawo se nya sia emegbe eye wonye adã kaŋu nawo abe dziɖulawo ene tso aʋa siwo nɔa edzi yim le wo kple Gɛ̃awo me, le ɣemayiwo me. Wosusu be ame siawoe nye Eʋeawo taa wonɔa wo yɔm be Ayigbeawo si gɔmee nye be fia Ayi gbe be yema trɔ agbɔ va Gɛ̃ (Accra) kple yefe hatsotsoa o.
- << Vayi
- Kplɔɖo
ewe_Latn ewe_Latn ewe_Latn ewe_Latn tso_Latn fon_Latn